cyanic-selkie/wikianc huggingface dataset:
ปลาอายุ
ลักษณะและวงจรชีวิต
ที่ญี่ปุ่น ที่เมืองเซกิ รวมถึงเมืองกิฟุ ในจังหวัดกิฟุ มีประเพณีการจับปลาอายุด้วยการใช้นกกาน้ำที่แม่น้ำนางาระ โดยเป็นประเพณีที่มีมาอย่างยาวนานกว่า 1,300 ปีแล้ว เรียกว่า "เทศกาลอูไก" (鵜飼) จะมีในช่วงกลางปีของทุกปี จนได้รับฉายาว่า "ราชินีแห่งสายน้ำ" จัดเป็นอาหารที่ขึ้นชื่อของจังหวัดกิฟุ รวมถึงจังหวัดกุมมะ ในส่วนของชื่อภาษาอังกฤษที่หมายถึง "ปลาหวาน" มาจากเนื้อที่มีรสชาติหวาน โดยเป็นที่กล่าวขานกันว่ามีรสชาติหวานกลมกล่อมเหมือนแตงโม
การจำแนก
แบ่งออกได้เป็น 3 ชนิดย่อย (บ้างแบ่งออกได้เป็น 2 หรือบางแหล่งจัดรวมเป็นชนิดเดียวกันทั้งหมด โดยถือเป็นชื่อพ้องของกันและกัน)
เซฺวียนไท่โฮ่ว
หมี่ ปาจื่อ (338–265 ปีก่อนคริสตกาล) หลังพระโอรสเสวยราชย์แล้วได้ฐานันดรศักดิ์ว่า เซฺวียนไท่โฮ่ว เป็นราชนารีจากรัฐฉู่ (楚国) ได้เป็นพระสนมของพระเจ้าฉินฮุ่ยเหวิน (秦惠文王) แห่งรัฐฉิน (秦国) มีพระโอรสด้วยกันหนึ่งพระองค์ซึ่งต่อมาเสวยราชย์เป็นพระเจ้าฉินเจ้าเซียง (秦昭襄王) พระนางได้สำเร็จราชการแทนพระเจ้าฉินเจาเซียงที่ยังทรงพระเยาว์ ในฐานะพระราชชนนีพันปีหลวงตำแหน่งไท่โฮ่ว (太后) ระหว่างนั้น พระนางได้กระทำชู้กับเจ้าผู้ครองรัฐอี้-ฉฺวี (義渠) จนมีโอรสด้วยกันสององค์ แต่ภายหลัง พระนางล่อลวงเจ้ารัฐอี้-ฉฺวีมาฆ่าทิ้ง เปิดทางให้กองทัพฉินเข้าโจมตีรัฐอี้-ฉฺวีและยึดครองภูมิภาคเอ้อเอ่อร์ตัวซือ (鄂爾多斯) เป็นผลสำเร็จ
พระนางปกครองรัฐฉินโดยพฤตินัยตั้งแต่ 307 ปีก่อนคริสตกาล จนสิ้นอำนาจลงเมื่อถูกเสนาบดีฟ่าน จู (范雎) โค่นล้มในราวทศวรรษที่ 270 ก่อนคริสตกาล พระนางพิทักษ์และส่งเสริมผลประโยชน์ของรัฐฉิน แต่เมื่อรัฐฮั่น (韓國) ถูกรัฐฉู่รุกราน และขอความช่วยเหลือมายังรัฐฉิน พระนางบอกปัดเพราะไม่ต้องสู้กับรัฐฉู่ซึ่งเป็นบ้านเกิดเมืองนอน
อ้างอิง
-338 -265
รายชื่อสถานีรถไฟฟ้าในเซี่ยงไฮ้และปริมณฑล
รายชื่อสถานีรถไฟฟ้าในเซี่ยงไฮ้และปริมณฑล แบ่งตามเส้นทาง
อีโบลา (วงดนตรี)
อีโบลา (Ebola) วงดนตรีแนวเมทัล รวมตัวโดย กอล์ฟ - วรรณิต ปุณฑริกาภา และ โอ๋ - สุรพงษ์ บัวพันธุ์   ได้คิดจะทำวงดนตรีขึ้นมาเพื่อตอบสนองความต้องการของตนเอง และได้ชวน พัน- พงษ์พันธุ์ โพธินิมิตร กับ เอ๋  - กิตติศักดิ์ บัวพันธุ์ เข้ามาร่วมในวง ซึ่งทั้งหมดได้เรียนอยู่ มหาวิทยาลัยราชภัฏธนบุรี หลังจากนั้นได้ - เชาวลิต ประสงค์สิน ได้เข้ามาร่วมวง ทางวงเริ่มใช้ชื่ออีโบล่าอย่างเป็นทางการในช่วงปลายปี 2538 ขึ้นสำหรับการแสดงคอนเสิร์ต  โดยอีโบล่าเป็นที่รู้จักแวดวงใต้ดินอย่างมาก  และเป็นที่ยอมรับในกลุ่มคนฟัง ปีถัดมา 2539 ทางวงได้ทำการแสดงคอนเสิร์ตต่อเนื่อง วงอีโบล่าเริ่มอัดเพลงในค่ายจัสติคมิวสิคสำหรับเทปเดโม ในชื่อชุดว่า E.P.90 ออกวางแผงในปี 2540 เพื่อจำหน่ายให้กับแฟนเพลงที่มาดูการแสดงคอนเสิร์ตจากนั้นก็เริ่มทำงานดนตรีอย่างจริงจังหลังจากนั้นอีโบล่าก็ได้ปล่อยอัลบั้มชุดที่หนึ่งในปี 2542 In My hate และอัลบั้มชุดที่สอง Satisfy ซึ่งอัลบั้มทั้งสองอยู่ในสังกัดจัสติคมิวสิคอีกทั้งยังได้รับกระแสตอบรับในแวดวงใต้ดิน
ในปี 2545 ทางวงก็ได้เซ็นสัญญากับค่ายวอร์นเนอร์ มิวสิก ไทยแลนด์ อีกทั้งทางวงได้ปล่อยบันทึกการแสดงสดในปีเดียวกันนี้หลังจากนั้นก็ได้ปล่อยอัลบั้มชุดที่สาม Pole ในต้นปี 2547 ในสังกัดของวอร์นเนอร์ มิวสิก ไทยแลนด์และยังมีโอกาสร่วมงานกับศิลปินระดับโลกอาทิ สลิปน็อต, ลิงคินพาร์ก เป็นต้น ในปี 2548 ทางวงได้ประสบความสำเร็จอย่างสูงในอัลบั้มชุดที่สี่ Enlighten ในปีต่อมาทางวงได้จัดคอนเสิร์ตฉลองครบรอบสิบปีของทางวงในนธันเดอร์ โดม เมืองทองธานีเมื่อวันที่ 25 มีนาคม 2549 ซึ่งได้รับความสนใจจากแฟนเพลงอย่างมาก
หลังจากนั้นทางวงก็ได้ปล่อยอัลบั้มชุดที่ 5 The Way ในปี 2550 เปิดตัวด้วยเพลง วิถีทาง และซิงเกิ้ลที่สอง การจากลา อัลบั้มชุดนี้อีโบล่ามีการใช้เครื่องสายผสมกับดนตรีร็อกที่หนักแน่นในสองซิงเกิ้ลแรก พร้อมกับได้ร่วมงานกับ Rivermaya วงร็อกอันดับหนึ่งจาก ฟิลิปปินส์ ในเพลง "ทางเลือก" อัลบั้มนี้อีโบล่าได้ให้ความสำคัญกับด้านเสียง จึงได้ให้ Dave Collins มือ mastering ชั้นนำของวงการเพลง ที่เคยได้ร่วมงานกับศิลปินระดับโลก รวมถึงอัลบั้ม Minutes To Midnight อัลบั้มล่าสุดของ ลินคิน พาร์ค มามาสเตอร์ให้
2 ปีถัดมา พ.ศ. 2552 ทางวงได้ย้ายอยู่ในสังกัด จีนี่เรคอร์ดส ในเครือของ แกรมมี่ และปล่อยซิงเกิ้ลเพลงในอัลบั้มชุดที่หก 05:59 (five fifty nine) ได้แก่เพลง ฉุดฉันขึ้นไป และเพลง วันที่ไม่มีจริง  ต่อมา อีโบลา ได้ย้ายสังกัดกลับมาอยู่ในค่ายวอร์นเนอร์ มิวสิกอีกครั้ง และทำอัลบั้มอีพีชื่อ Still Alive วางแผงวันที่ 27 มิถุนายน พ.ศ. 2556 ซึ่งทางวงอีโบล่าทำหน้าที่ดูแลเองทั้งอัลบั้ม โดยในอัลบั้มนี้ยังได้นักร้องรับเชิญ 2 ศิลปินอย่าง  ไทยเทเนี่ยม ในเพลง คนพันธุ์เรา และ พงษ์สิทธิ์ คำภีร์ มาร่วมร้องในเพลง ฝ่า และในอัลบั้ม Still Alive ยังเป็นการร่วมงานกับ ฟองเบียร์ เป็นครั้งแรก และในอัลบั้มนี้ยังมีเพลง เบื้องบน เพลงรักจากอัลบั้มชุดนี้ที่มีคำว่ารักมากเพลงหนึ่งของอีโบล่า  ในวันที่ 18 ธันวาคม 2557 ทางวงได้ ปล่อยซิงเกิ้ล สายแข็ง บนแชแนลยูทูบของวง EbolaTv ในปี 2559 อัลบั้ม In My hate ครบรอบ 17 ปี ทางวงได้จัดคอนเสิร์ต Ebola "17th Anniversary - In My Hate" Part#1 ในวันเสาร์ที่ 2 กรกฎาคม 2559 ที่ Rockademy ซื้อบัตรได้แล้วที่ Zeus Entertainment Thailand และในปี 2560 พวกเขาได้กลับมาในค่ายใหม่อย่าง Me Records พร้อมกับซิงเกิ้ลชุดแรกอย่าง "หักคอเทวดา" เมื่อวันที่ 17 มีนาคม โดยปล่อยผ่านทางแอพสตรีมเพลงแอปเปิ้ลมิวสิค และปล่อยเอ็มวีมิวสิคเมื่อวันที่ 3 เมษายน
ประวัติ
วงอีโบล่ารวมตัวก่อตั้งวงขึ้นโดย กอล์ฟ - วรรณิต ปุณฑริกาภา และ โอ๋ - สุรพงษ์ บัวพันธุ์ ได้คิดจะทำวงดนตรีขึ้นมาเพื่อตอบสนองความต้องการของตนเอง และได้ชวน พัน- พงษ์พันธุ์ โพธินิมิตร กับ เอ๋  - กิตติศักดิ์ บัวพันธุ์ เข้ามาร่วมในวง ซึ่งทั้งหมดได้เรียนอยู่ มหาวิทยาลัยราชภัฏธนบุรี หลังจากนั้นได้ - เชาวลิต ประสงค์สิน ได้เข้ามาร่วมวง ทางวงเริ่มใช้ชื่ออีโบล่าอย่างเป็นทางการในช่วงปลายปี 2538 ขึ้นสำหรับการแสดงคอนเสิร์ต  โดยอีโบล่าเป็นที่รู้จักแวดวงใต้ดินอย่างมากและเป็นที่ยอมรับในกลุ่มคนฟัง ปีถัดมา 2539 ทางวงได้ทำการแสดงคอนเสิร์ตต่อเนื่อง วงอีโบล่าเริ่มอัดเพลงสำหรับเทปเดโม ในชื่อชุดว่า E.P.90 ออกวางแผงในปี 2540 เพื่อจำหน่ายให้กับแฟนเพลงที่มาดูการแสดงคอนเสิร์ตจากนั้นก็เริ่มทำงานดนตรีอย่างจริงจัง
ต้นปี 2542 อีโบล่าเปิดตัวอัลบั้มเต็มชุดแรก IN MY HATE มีกระแสตอบรับในวดวงเพลงใต้ดินเป็นอย่างใด เพลงที่โดดเด่นในชุดนี้ได้แก่ IN MY HATE, สักวัน, PUPPET SPELL, MY WAY พร้อมทั้งปล่อยอัลบั้มชุดที่ 2 SATISFY ออก ในกลางปี 2544 เป็นผลงานที่ได้รับการยอมรับมากขึ้นในทุกๆ ด้านและทำให้วงเป็นที่รู้จักมากขึ้น โดยมี เหตุเพราะ, ฝุ่น, SATISFY, MOUTH DOG, WHERE IS THE TRUTH และ เอียน เป็นเพลงเด่นในอัลบั้ม กลางปี 2545 อีโบล่าออกงานอัลบั้มพิเศษ EBOLA LIVE เป็นงานการบันทึกการแสดงสดและงานชุดนี้ได้เผยแผร่ผลงานออกไปไดกว้างขวางมากขึ้นทำให้อีโบล่าโดดเด่นออกมาอย่างเห็นได้ชัด และมีกระแสตอบรับที่ดีเกินคาดจากแฟนเพลง ทำให้ทางต้นสังกัดได้จัดทำ VCD ชุด LIVE TO PLAY ขึ้นเป็นภาพการแสดงสดและบทสัมภาษณ์ของวงซึ่งเป็นการเปิดมิติใหม่ให้กับแวดวงวงดนตรีร็อคของเมืองไทย
ต้นปี 2547 อีโบล่าออกอัลบั้มชุดที่สาม POLE ด้วยประสบการณ์และมุมมองที่มากขึ้น บวกกับความเข้าใจและความเป็นตัวเอง ทำให้ทางวงได้เพิ่มเติมกลิ่นไอของร็อคเข้าไปและเพิ่มความดุดันในฉบับของอีโบล่า ในอัลบั้มชุดนี้อีโบล่ายังได้เป็นที่รู้จักของผู้ฟังจำนวนมาก ได้แก่เพลงความเป็นไป ซึ่งเป็นเพลงประกอบภาพยนตรืเรื่อง อุกกาบาต (ภาพยนตร์) และยังมีเพลงเด่นๆ อย่าง จำ, ในความเป็นคน, และเพลง GET OUT ประกอบโฆษณาเครื่องดื่ม MMAX และอีโบล่ายังได้เล่นคอนเสิร์ตเป็นวงเปิดให้กับศิลปินร็อคระดับโลกอย่างมาก อาทิ ลิงคินพาร์ก และ สลิปน็อต
ในปี 2548 นี้ EBOLA ประสบความสำเร็จอย่างสูงกับอัลบั้ม ENLIGHTEN ซึ่งหมายถึงแสงสว่างทางความคิดโดยงานในอัลบั้มยังคงความหนักแน่นในแนวทางของตัวเองรวมกับการได้รับมุมมองใหม่ๆของพวกเขาก่อนที่เพลง แสงสว่าง จะได้รับความนิยมกว้างขว้างในกลุ่มสาวกเพลงร็อกตามมาด้วยเพลง กลับสู่จุดเริ่มต้น เพลงที่ได้รับกระแสความดังมากที่สุดเพลงหนึ่งด้วย Chart อันดับ 1 MTV Thailand Top 40 และ Top 5 ในหลายๆคลื่นทั่วประเทศ วงอีโบล่าเข้าสู่ปีที่ 10 "SURVIVOR CONCERT" ในปี 2549 ถือได้ว่าเป็นคอนเสิร์ตที่ยิ่งใหญ่ที่ของวงโดยทางวงจัดคอนเสิร์ตในธันเดอร์ โดม เมืองทองธานีเมื่อวันที่ 25 มีนาคม 2549 ปี พ.ศ. 2550 กับ THE WAY สตูดิโออัลบั้มชุดที่ 5 เปิดตัวอัลบั้มด้วยเพลง “วิถีทาง” และซิงเกิ้ลที่สอง "การจากลา" อัลบั้มชุดนี้อีโบล่ามีการใช้เครื่องสายผสมกับดนตรีร็อกที่หนักแน่นในสองซิงเกิ้ลแรก  พร้อมกับได้ร่วมงานกับ Rivermaya วงร็อกอันดับหนึ่งจาก ฟิลิปปินส์ ในเพลง "ทางเลือก" อัลบั้มนี้อีโบล่าได้ให้ความสำคัญกับด้านเสียง จึงได้ให้ Dave Collins มือ mastering ชั้นนำของวงการเพลง ที่เคยได้ร่วมงานกับศิลปินระดับโลก รวมถึงอัลบั้ม Minutes To Midnight อัลบั้มล่าสุดของ ลินคิน พาร์ค มามาสเตอร์ให้ วงอีโบล่าได้ย้ายกลับไปยังวอร์นเนอร์ มิวสิกอีกครั้งในช่วงปี 2554 และได้จำหน่ายอัลบั้มอีพี Stil Alive ในวันที่ 27 มิถุนายน 2556
อัลบั้มรวมเพลง
หมายเหตุ : เป็นอัลบั้มที่รวมผลงานที่ดีของอีโบล่า หมายเหตุ : อัลบั้มชุดอันเดอร์กราวนด์เป็นการนำเอาอัลบั้มสองชุดแรก In my hate และอัลบั้ม Satisfy มาวางจำหน่ายในรูปแบบซีดี
รัตนาภรณ์ อินทรกำแหง
รัตนาภรณ์ อินทรกำแหง (25 กันยายน พ.ศ. 2475 - 5 กรกฎาคม พ.ศ. 2549) ชื่อเล่น แดง ชื่อจริง รัตนาภรณ์ อินทรกำแหง ณ ราชสีมา นักแสดงอาวุโส อดีตนางเอกยอดนิยมในช่วงปี พ.ศ. 2496 - 2507
ด้านการศึกษา
ในวัยเด็กต้องย้ายโรงเรียนบ่อย ๆ ตามบิดาซึ่งรับราชการทหาร เคยศึกษาที่โรงเรียนสภาราชินี จังหวัดตรัง จบการศึกษาจากโรงเรียนสายปัญญา เข้าร่วมประกวดนางสาวไทย เมื่อปี พ.ศ. 2493 ไม่ได้รับรางวัลใด ๆ แต่ทำให้ได้รู้จักกับ ศักดิ์เกษม หุตาคม นักเขียนเจ้าของนามปากกา อิงอร
ด้านการแสดง
รัตนาภรณ์ ได้แสดงภาพยนตร์เรื่องแรกคือ เคหาสน์สีแดง (2493) และเรื่องต่อมาคือ นิทรา-สายัณห์ บทประพันธ์ของอิงอร คู่กับสมบัติ คงจำเนียร หลังจากภาพยนตร์ออกฉายทำรายได้เกือบล้านบาท สูงเป็นประวัติการณ์ เธอได้รับการติดต่อให้แสดงภาพยนตร์เรื่องอื่น ๆ อีกหลายเรื่อง แต่กลับปลีกตัวไปเป็นครูสอนหนังสือที่โรงเรียนธิดานุเคราะห์ จังหวัดสงขลา เป็นเวลาหนึ่งปี
รัตนาภรณ์ กลับมามีผลงานการแสดงอีกครั้งในภาพยนตร์เรื่อง ทาสรัก (2496) นางแมวป่า (2496) และ วนิดา (2496) ซึ่งผลงานจากเรื่อง วนิดา (2496) ได้สร้างความประทับใจและได้กลายเป็นนางเอกยอดนิยม หลังจากนั้นได้มีผลงานแสดงติดต่อกันหลายเรื่อง ได้แก่ สุดที่รัก (2498), ทหารเสือพระเจ้าตาก (2498), คำอธิษฐานของดวงดาว (2499), ยอดดรุณี (2499) และ ปักธงไชย (2500) เป็นต้น นอกจากนั้น ยังเคยได้รับรางวัลตุ๊กตาทอง 2 ครั้ง คือ รางวัลผู้แสดงต่างวัยยอดเยี่ยม ประจำปี 2501 จากภาพยนตร์เรื่อง พ่อจ๋า และรางวัลผู้แสดงนำหญิงยอดเยี่ยม ประจำปี 2502 จากภาพยนตร์เรื่อง ไอ้แก่น  และผลงานที่มีชื่อเสียงที่สุด คือเรื่อง นางแมวป่า (2496)
ช่วงบั้นปลายชีวิต
ช่วงหลัง พ.ศ. 2507 หันมาแสดงละครโทรทัศน์ และเป็นผู้จัดละครให้กับ ช่อง 3 จนเริ่มมีอาการสุขภาพไม่ปกติ จึงหยุดการแสดงเพื่อรักษา โรคมะเร็งกรวยไต เรื้อรังนานถึง 6 ปี และเสียชีวิตเมื่อวันที่ 5 กรกฎาคม พ.ศ. 2549 หลังจากเกิดโรคแทรกซ้อน ทั้งโรคหัวใจ ความดันโลหิตสูง ภูมิแพ้ ขณะอายุ 74 ปี มีพิธีพระราชทานเพลิงศพ ณ วัดสระเกศราชวรมหาวิหาร
หยีน้ำ
หยีน้ำ เป็นไม้ยืนต้นขนาดกลางถึงใหญ่ สูง 15-25 เมตร ดอกสีม่วงอมชมพู รูปร่างของดอกคล้ายดอกแคแต่เล็กกว่า ผลเป็นฝักสั้นและแบน เป็นพืชตระกูลถั่ว จึงมีไรโซเบียมอยู่ในปมราก ช่วยในการตรึงไนโตรเจน เป็นพืชพื้นเมืองในอินเดีย จีน ญี่ปุ่น มาเลเซีย ออสเตรเลีย และหมู่เกาะในมหาสมุทรแปซิฟิก ชื่ออื่น ๆ ได้แก่ Indian Beech, Pongam Oiltree, Karanj (ภาษาฮินดี), ಹೊಂಗೆ Honge (ภาษากันนาดา), புங்கை Pungai (ภาษาทมิฬ), కానుగ Kānuga (ภาษาเตลูกู), नक्तमाल Naktamāla (ภาษาสันสกฤต) พืชชนิดนี้ใช้ทำไบโอดีเซลในอินเดีย
ลูกหนี้ร่วม
ปรกติแล้วมักพบเห็นแต่ลูกหนี้ (obligor) เดี่ยว ๆ คนเดียว ซึ่งการเป็นลูกหนี้ร่วมนี้ย่อมเป็นผลเสียมากกว่าผลดีเพราะทุกคนต้องร่วมรับผิดชำระหนี้ให้แก่เจ้าหนี้จนกว่าหนี้นั้นจะครบถ้วนหรือที่เรียก "ชำระหนี้โดยสิ้นเชิง" (performance in whole) และเจ้าหนี้มีความได้เปรียบกว่าลูกหนี้ร่วมตรงที่จะเรียกให้ลูกหนี้ร่วมคนใดคนหนึ่งรับผิดชำระหนี้โดยสิ้นเชิงแต่ผู้เดียวก็ได้
ลักษณะของลูกหนี้ร่วม
ลูกหนี้ร่วมเป็นกรณีที่บุคคลหลายคนจะต้องทำการชำระหนี้รายเดียวกันโดยสิ้นเชิง กล่าวคือ บุคคลหลายคนผูกพันกันในหนี้รายเดียวกันซึ่งทุกคนจะต้องปฏิบัติการชำระหนี้รายนั้นจนครบถ้วน โดยเจ้าหนี้ของลูกหนี้ร่วมจะเรียกให้ลูกหนี้ร่วมคนใดคนหนึ่งปฏิบัติการชำระหนี้นั้นโดยสิ้นเชิงหรือเพียงบางส่วนก็ได้แล้วแต่จะเลือก ทว่า การชำระหนี้โดยสิ้นเชิงนั้นกระทำได้เพียงครั้งเดียวเพราะเมื่อหนี้ได้รับการชำระจนหมดสิ้นแล้วก็เป็นอันสิ้นสุดลง และลูกหนี้ร่วมทุกคนยังคงผูกพันในหนี้นั้นอยู่จนกว่าหนี้จะได้รับการชำระจนครบถ้วน (ป.พ.พ. ม.291)
อนึ่ง ลูกหนี้ร่วมยังเกิดขึ้นในกรณีที่ในสัญญาหนึ่งมีบุคคลหลายคนผูกพันร่วมกันจะต้องกระทำการชำระหนี้ และกรณีนั้นเป็นที่สงสัยว่าการชำระหนี้จะต้องทำกันเช่นไร กฎหมายให้ถือว่าทำอย่างลูกหนี้ร่วม (ป.พ.พ ม.297) นับเป็นกรณีที่กฎหมายบัญญัติให้เป็นลูกหนี้ร่วมแม้ข้อเท็จจริงบุคคลทั้งหลายนั้นจะมิได้มีเจตนาเป็นลูกหนี้ร่วมกันเลยก็ตาม ตัวอย่างเช่น กรณีที่นายจ้างต้องมาร่วมรับผิดกับลูกจ้างในละเมิดที่ลูกจ้างกระทำ (ป.พ.พ. ม.425) หรือกรณีที่บุคคลหลายคนร่วมกันทำละเมิด (ป.พ.พ. ม.432 ) เช่น
สิทธิของเจ้าหนี้ในการเรียกให้ชำระหนี้
สำหรับเจ้าหนี้ที่มีลูกหนี้ร่วมนั้น จะเรียกให้ลูกหนี้ร่วมคนใดคนหนึ่งชำระหนี้ทั้งหมดแต่เพียงผู้เดียวหรือให้ชำระบางส่วนก็ได้แล้วแต่เจ้าหนี้จะเลือก ซึ่งปรกติแล้วเจ้าหนี้มักเลือกลูกหนี้คนที่มีฐานะดีที่สุดให้ชำระหนี้ทั้งหมด นอกจากนี้ ตราบใดที่หนี้รายนั้นยังไม่สิ้นสุดลง ลูกหนี้ร่วมทุกคนยังผูกพันในหนี้นั้นอยู่เสมอกัน จะอ้างว่าตนชำระไปบ้างแล้ว ให้ไปเรียกให้คนอื่นชำระบ้าง หาได้ไม่ (ป.พ.พ. ม.291)
เจ้าหนี้ที่มีลูกหนี้ร่วม จะเป็นเจ้าหนี้คนเดียว หรือเจ้าหนี้ร่วม (joint obligee) ก็ได้
ความรับผิดระหว่างลูกหนี้ร่วม
ลูกหนี้ร่วมแต่ละคนมีส่วนเท่า ๆ กันที่จะต้องรับผิดชำระหนี้ เว้นแต่จะมีการกำหนดไว้เป็นอย่างอื่น ซึ่งส่วนใดที่ไม่อาจเรียกเอาจากลูกหนี้ร่วมคนใดได้แล้ว เป็นต้นว่า เพราะไม่มีจะให้จริง ๆ เจ้าหนี้เรียกให้ลูกหนี้ร่วมคนอื่น ๆ ชำระหนี้ส่วนนั้นแทนได้ ขณะที่ลูกหนี้ร่วมคนใดที่เจ้าหนี้ปลดหนี้ส่วนนั้นให้แล้ว ย่อมไม่ถูกเรียกให้ชำระหนี้ส่วนนั้นอีก (ป.พ.พ. ม.296)
คำว่า "ตกเป็นพับ" ในข้อความ "ตกเป็นพับแก่เจ้าหนี้" นั้น พจนานุกรมฉบับราชบัณฑิตยสถาน พ.ศ. 2542 ให้ความหมายว่า "นับเป็นสูญ" ซึ่งมิได้ให้ความกระจ่างเท่าใดนัก แต่เมื่อพิจารณาจากต้นร่าง ป.พ.พ. ที่จัดทำเป็นภาษาอังกฤษก่อนแปลเป็นภาษาไทยและประกาศใช้เป็นส่วน ๆ ไปนั้นอาจทำให้เข้าใจความหมายของคำดังกล่าวมากขึ้นได้ (?) ต้นร่าง ป.พ.พ. ม.296 ดังนี้
"Section 296. As between themselves joint debtors are liable in equal shares, unless it is otherwise provided. If from one of the joint debtors the contribution due from him cannot be obtained, the deficiency shall be borne by the other debtors who are bound to make contribution; provided that one of the joint debtors has been released from joint obligation, the creditor takes upon himself that share which the debtor released by him ought to have borne."
สำนวน "take upon oneself" นั้น ดิกชันนารี.คอมให้ความหมายว่า "รับภาระ รับหน้าที่ หรือรับผิดชอบเอง" เช่น "She has taken it upon herself to support the family." ว่า "เธอรับภาระดูแลครอบครัวด้วยตัวเอง" ซึ่งจะแปลว่า "ภาระดูแลครอบครัวนั้นตกเป็นพับแก่เธอเอง" ก็ได้ แต่ออกจะเป็นภาษาโบราณเกินไปหน่อย
การชำระหนี้ของลูกหนี้ร่วมคนหนึ่ง
เมื่อลูกหนี้ร่วมคนหนึ่งชำระหนี้ กระทำการอื่นแทนการชำระหนี้ วางทรัพย์สินแทนการชำระหนี้ (deposit in lieu of performance) หรือเมื่อมีการหักกลบลบหนี้ (set-off) ประโยชน์จากการเหล่านั้นย่อมตกแก่ลูกหนี้คนอื่น ๆ ด้วยโดยทั่วกัน แต่สิทธิเรียกร้องที่ลูกหนี้ร่วมคนหนึ่งมีเหนือเจ้าหนี้ ลูกหนี้ร่วมคนอื่นจะนำสิทธิเรียกร้องนี้ไปอ้างต่อเจ้าหนี้ด้วยหาได้ไม่ (ป.พ.พ. ม.292)
ที่ว่า "ย่อมได้เป็นประโยชน์แก่ลูกหนี้คนอื่น ๆ ด้วย" ตาม ป.พ.พ. ม.292 นั้น หมายความว่า ลูกหนี้ร่วมคนอื่น ๆ สามารถอ้างต่อเจ้าหนี้ได้ว่า หนี้ของพวกตนระงับลงเท่าส่วนที่ลูกหนี้ร่วมคนนั้นชำระไปแล้ว
ฎ.722/2541 ว่า จำเลยทั้งสองร่วมกันทำละเมิดต่อโจทก์ ความเสียหายที่โจทก์ได้รับมีจำนวนเดียวกัน จำเลยทั้งสองจึงเป็นลูกหนี้ร่วมที่จะต้องร่วมกันรับผิดชดใช้ค่าเสียหายให้แก่โจทก์, ขณะที่คดีอยู่ในระหว่างอุทธรณ์ จำเลยที่ 2 ได้ตกลงทำสัญญาประนีประนอมยอมความกับโจทก์ โดยยอมชำระหนี้ตามคำพิพากษาศาลชั้นต้นให้แก่โจทก์จำนวน 9,500,000 บาท โจทก์ยอมรับและไม่ติดใจเรียกร้องหนี้ตามคำพิพากษาจากจำเลยที่ 2 อีก, จำเลยที่ 2 ขอถอนอุทธรณ์เฉพาะส่วนของจำเลยที่ 2 ศาลอุทธรณ์อนุญาต, ดังนี้ เมื่อจำเลยที่ 2 ชำระหนี้ให้แก่โจทก์แล้วจำนวน 9,500,000 บาท จำเลยที่ 1 จึงหลุดพ้นจากหนี้จำนวนดังกล่าวด้วย ตาม ป.พ.พ. ม.292
การปลดหนี้ให้แก่ลูกหนี้ร่วมคนหนึ่ง
เมื่อเจ้าหนี้ปลดหนี้ (release) ให้แก่ลูกหนี้รวมคนใด ย่อมหมายความว่า หนี้ของลูกหนี้รวมทุกคนระงับลงเท่าส่วนที่ได้รับการปลดดังกล่าวนั้นแล้ว เว้นแต่จะได้ตกลงกันเป็นอย่างอื่น (ป.พ.พ. ม.293)
ตัวอย่างเช่น นาย ก นาย ข และนาย ค เป็นลูกหนี้ร่วมกันของนาย ง ในหนี้เงินกูจำนวนหนึ่งหมื่นสองพันบาท โดยทุกคนยอมรับผิดเท่ากัน, ถ้านาย ง ปลดหนี้ให้แก่นาย ก เป็นจำนวนสี่พันบาท ถือว่าหนี้ร่วมกันจำนวนหนึ่งหมื่นสองพันบาทนั้นระงับลงไปแล้วสี่พันบาท เหลือแปดพันบาทที่ต้องไปเรียกเอาจากคนที่ยังมิได้รับการปลดหนี้ต่อไป, เว้นแต่จะตกลงกันว่าให้นาย ง คงเรียกได้เต็มจำนวนหนึ่งหมื่นสองพันบาทอยู่
การผิดนัดของเจ้าหนี้ต่อลูกหนี้ร่วมคนหนึ่ง
การผิดนัด (default) ของเจ้าหนี้ต่อลูกหนี้ร่วมคนหนึ่ง ย่อมเป็นคุณประโยชน์แก่ลูกหนี้คนอื่น ๆ ด้วย กล่าวคือ ย่อมถือเสมอว่าได้ผิดนัดต่อลูกหนี้ร่วมคนอื่น ๆ ด้วยโดยทั่วกัน ทั้งนี้ ตามป.พ.พ. ม.294 ซึ่งต้นร่างภาษาอังกฤษว่า "Section 294. The default of the creditor towards one joint debtor avails also in favour of the other debtors. "
ประโยชน์อื่น ๆ
สิ่งเหล่านี้ย่อมเป็นคุณเป็นโทษแก่ลูกหนี้ร่วมเฉพาะคนที่เกี่ยวข้องเท่านั้น เว้นแต่ตามสภาพแห่งหนี้นั้นสามารถใช้แก่ลูกหนี้ร่วมคนอื่น ๆ ได้ด้วย ได้แก่ (ป.พ.พ. ม.295)
ฎ.3021/2536 ว่า การที่ผู้ค้ำประกันชำระหนี้ให้แก่เจ้าหนี้ซึ่งทำให้อายุความสะดุดหยุดลงเป็นโทษแก่ผู้ค้ำประกันนั้น ไม่มีกฎหมายใดบัญญัติไว้ว่าให้มีผลไปถึงลูกหนี้ด้วย แม้จำเลยในฐานะลูกหนี้จะต้องรับผิดร่วมกับผู้ค้ำประกัน กำหนดอายุความของลูกหนี้แต่ละคนก็ต้องเป็นไปเพื่อคุณและโทษเฉพาะแต่ลูกหนี้คนนั้นเท่านั้นตาม ป.พ.พ. ม.295 การที่ผู้ค้ำประกันผ่อนชำระหนี้ให้กับโจทก์ จึงไม่ทำให้อายุความที่โจทก์จะเรียกร้องเอาจากจำเลยสะดุดหยุดลงด้วย
อายุ (แก้ความกำกวม)
อายุ อาจหมายถึง
ธันวาคม พ.ศ. 2561
'''ธันวาคม พ.ศ. 2561''' เป็นเดือนที่ 12 ของปี พ.ศ. 2561 วันแรกของเดือนเป็นวันเสาร์ วันสุดท้ายของเดือนเป็นวันจันทร์
ลูกหมูสามตัว
นิทานดั้งเดิม
ลูกหมูสามตัว ถูกบรรจุเป็นนิทานใน The Nursery Rhymes of England (London and New York, c.1886), โดย เจมส์ ฮอลลี่เวลล์-ฟิลลิปส์ ส่วนนิทานในรูปแบบที่เป็นที่รู้จักปรากฏใน English Fairy Tales โดย โจเซฟ จาคอบส์ ตีพิมพ์ครั้งแรกเมื่อวันที่ 19 มิถุนายน ค.ศ. 1890 และได้อ้างอิงฮอลลี่เวลล์ว่าเป็นต้นเรื่อง
นิทานเริ่มเรื่องที่ลูกหมูสามตัวถูกแม่หมูส่งออกไปเผชิญโลกภายนอก ลูกหมูตัวแรกสร้างบ้านทีทำจากฟาง แต่หมาป่าได้เป่าบ้านจนพังแล้วกินลูกหมู ลูกหมูตัวที่สองสร้างบ้านที่ทำจากไม้ซึ่งก็ถูกหมาป่าเป่าจนพังเช่นกัน แล้วลูกหมูตัวที่สองก็ถูกกินเช่นกัน การสนทนาโต้ตอบระหว่างหมาและลูกหมูเป็นวลีที่มีชื่อเสียง ความว่า:
ลูกหมูตัวที่สามสร้างบ้านที่ทำจากอิฐ หมาป่าพยายามเป่าบ้านให้พังแต่ไม่สำเร็จ จึงพยายามหลอกให้หมูออกจากบ้านโดยบอกจะขอพบในสถานที่ต่างๆแต่ก็ถูกรู้ทันทุกครั้ง ท้ายที่สุดหมาป่าจึงเข้าไปในบ้านโดยลงมาทางปล่องไฟ จึงตกลงไปหม้อน้ำเดือดที่ลูกหมูเตรียมไว้ ลูกหมูปิดฝาหม้อ จากนั้นจึงปรุงหมาป่ามากินเป็นอาหาร ในนิทานบางรูปแบบลูกหมูตัวที่หนึ่งและตัวที่สองไม่ได้ถูกหมาป่ากินหลังจากพังบ้าน แต่ได้หนีมาหลบภัยที่บ้านของลูกหมูตัวที่สาม และเมื่อหมาป่าเข้ามาทางปล่องไฟจะถูกต้มจนตายเหมือนนิทานดั้งเดิม หรืออาจจะวิ่งหนีไปแล้วไม่กลับมากินลูกหมูสามตัวอีกเลย ซึ่งลูกหมูทั้งสามตัวรอดชีวิตในทั้งสองกรณี
อาซูกะ ฟูกูดะ
อาซูกะ ฟูกูดะ (福田明日香 (Fukuda Asuka), เกิดวันที่ 17 ธันวาคม พ.ศ. 2527) เป็นนักร้องหญิงชาวญี่ปุ่น เธอเป็นอดีตสมาชิกรุ่นที่ 1 ของมอร์นิงมูซูเมะ
ประวัติการทำงาน
ในปี พ.ศ. 2540 อาซูกะ ฟูกุดะ เป็นหนึ่งในผู้ที่ได้รับคัดเลือกจากสึงกุให้เข้ามาเป็นนักร้องรุ่นแรกของวง มอร์นิงมูซูเมะ ร่วมกับ ยูโกะ นากาซาวะ, อายะ อิชิงูโระ, นัตสึมิ อาเบะ และคาโอริ อีดะ โดยที่เธอเป็นสมาชิกที่อายุน้อยที่สุดในวง โดยผลงานแรกของวงเป็นซิงเกิลอินดี้ที่มีชื่อว่า "ไอโนะทาเนะ"
ในเดือนเมษายน พ.ศ. 2542 เธอเป็นสมาชิกคนแรกที่ "สำเร็จการศึกษา" จากวงไป เพื่อที่จะทุ่มเทให้กับการเรียนอย่างเต็มที่ โดยอายุของเธอตอนนั้นคืออายุ 14 ถือว่าเป็นอดีตสมาชิกมอร์นิงมูซูเมะที่มีระยะเวลาทำงานในวงเป็นเวลา 1 ปีกับ 7 เดือน และเป็นอดีตสมาชิกของมอร์นิงมูซูเมะที่สำเร็จการศึกษาโดยที่อายุน้อยที่สุด
ในปี พ.ศ. 2548 หลังจากที่เธอได้เรียนจบ ก็ได้มาทำงานเป็นบาร์เทนเดอร์และผู้ช่วยให้แก่พ่อของเธอในธุรกิจร้านไนท์คลับที่ชื่อ "ฟิลิปปิน" ซึ่งตั้งอยู่ในกรุงโตเกียว บ้านเกิดของเธอเอง
ในปี พ.ศ. 2554 ฟูกุดะได้กลับมาทำงานในวงการบันเทิงอีกครั้งในวงดนตรีชายหญิงที่มีชื่อว่า PEACE$TONE พร้อมกับ ยาแมน ฉาง และ TERRA เธอได้เซ็นสัญญากับ Osechi Records โดยค่ายเพลงที่มีชื่อว่า STONE Project
ในปี พ.ศ. 2560 เธอได้ปรากฏตัวในรอบ 18 ปีในรายการโทรทัศน์ที่มีชื่อว่า "จิคุริ คิทาโร่สตาร์ คินเคียว (ฮิ) โฮโคคุ" (じっくり聞いタロウ〜スター近況（秘）報告〜) เธอได้ร้องเพลงซิงเกิลที่ 2 ของ มอร์นิงมูซูเมะ ที่มีชื่อว่า ซัมเมอร์ไนท์ทาวน์
วันที่ 1 พฤศจิกายน ฟุกุดะพร้อมกับ ยูโกะ นากาซาวะ, อายะ อิชิงูโระ, นัตสึมิ อาเบะ และ คาโอริ อีดะ มาร่วมงานกันอีกครั้งในโอกาสที่ มอร์นิงมูซูเมะ ครบรอบ 20 ปีเนื่องในการก่อตั้งวง อดีตสมาชิกรุ่นที่ 1 ทั้ง 5 คนได้ร่วมงานกับสมาชิกรุ่นใหม่ทั้ง 14 คน จึงก่อตั้งวงพิเศษของมอร์นิงมูซูเมะที่มีชื่อว่า "มอร์นิงมูซูเมะ ทเวนทิเอ็ธ" และได้ร่วมร้องเพลงรีเมคซิงเกิลอินดี้ที่มีชื่อว่า ไอโนะทาเนะ(20th Anniversary Ver.) ถือว่าเป็นการกลับมาในรอบ 18 ปีของฟุกุดะที่สำเร็จการศึกษาจากมอร์นิงมูซูเมะ
วันที่ 28 มกราคม พ.ศ. 2561 ฟุกุดะได้ปรากฏตัวในงานคอนเสิร์ต "เฮลโล! โปรเจกต์ ทเวนทิเอ็ธ แอนนิเวอซารี!! เฮลโล! โปรเจกต์ 2018 วินเตอร์ ~ฟูล สกอร์~ ในนามของกลุ่มพิเศษ มอร์นิงมูซูเมะ ทเวนทิเอ็ธ
14 กุมภาพันธ์ ฟูกุดะได้นำเพลง "เนเวอร์ ฟอร์เก็ท" ซึ่งเป็นหนึ่งในเพลงจากซิงเกิลที่ 4 เมโมรี เซชุงโนะฮิกะริ ของมอร์นิงมูซูเมะ มาขับร้องใหม่ และอีกเพลงจากอัลบั้มของ PEACE$TONE นั่นคือเพลง "ดอร์ ~โทคิ โนะ ทาบิบิโตะ~
14 มีนาคม ฟูกุดะได้ปล่อยอัลบั้มเพลงแรกของเธอที่มีชื่อว่า "ซิง"
31 มีนาคม ฟูกุดะได้ปรากฏในงานคอนเสิร์ตอีกครั้งของเฮลโล! โปรเจกต์ ภายใต้ชื่อ "เฮลโล! โปรเจกต์ ทเวนทิเอ็ธแอนนิเวอซารี เฮลโล! โปรเจกต์ ฮินะเฟส 2018"
บูมเมอแรง (อัลบั้มแฮนสัน)
บูมเมอแรง (Boomerang) เป็นอัลบั้มเพลงชุดแรกของศิลปินแนวป็อปร็อกอเมริกัน วงแฮนสัน ออกจำหน่ายปี ค.ศ. 1995 ออกโดยไม่มีสังกัด โดยเงินทุนของบิดาของศิลปินกลุ่มนี้ อัลบั้มชุดนี้มีเพลง "More Than Anything" ที่ต่อมาบรรจุไว้ในอัลบั้มแสดงสดชุด Live from Albertane ส่วนเพลง "Lonely Boy" มีการใช้แซมเพิลเพลง "I'll Be There" ของวงเดอะแจ็กสันไฟฟ์
รายชื่อเพลง
เพลงทั้งหมดแต่งโดยไอแซก แฮนสัน, เทย์เลอร์ แฮนสัน และแซกคารี แฮนสัน (ยกเว้นเพลงคัฟเวอร์ในวงเล็บ) b
การประชุมกาซาบล็องกา
วาระการประชุมในครั้งนี้ได้กล่าวถึงรายละเอียกของขั้นตอนทางยุทธวิธี การจัดสรรทรัพยากรและเปิดประเด็นที่กว้างขวางของนโยบายทางการทูต การถกเถียงและการเจรจาต่อรองได้ก่อให้เกิดสิ่งที่เป็นรู้จักกันคือ คำแถลงการณ์กาซาบล็องกา และอาจเป็นคำยั่วยุมากที่สุดในประวัติศาสตร์ของวัตถุประสงค์คือ "การยอมจำนนโดยไร้เงื่อนไข" หลักการของ"การยอมจำนนโดยไร้เงื่อนไข"มาเพื่อเป็นตัวแทนของเสียงเป็นหนึ่งเดียวของฝ่ายสัมพันธมิตรที่ไม่ยอมโอนอ่อน—ตัดสินใจอย่างแน่วแน่ว่าฝ่ายอักษะจะต้องสู้รบจนต้องพบความปราชัยอย่างถึงที่สุด
กรมราชองครักษ์
กรมราชองครักษ์ (Royal Thai Aide-De-Camp Department) มีหน้าที่จัดราชองครักษ์ปฏิบัติหน้าที่ ถวายพระเกียรติ ถวายความปลอดภัย และ ถวายงานตามพระราชประสงค์
กำเนิดกรมราชองครักษ์
พระบาทสมเด็จพระจุลจอมเกล้าเจ้าอยู่หัว ทรงริเริ่มให้มีราชองครักษ์ขึ้นเป็นครั้งแรก เมื่อ พ.ศ. 2413 ในคราวเสด็จประพาสประเทศสิงคโปร์และปัตตาเวีย (อินโดนีเซีย) ได้ทรงพระกรุณาโปรดเกล้าฯ ให้ นายพลโท พระเจ้าบรมวงศ์เธอ กรมหลวงอดิศรอุดมเดช (ขณะนั้นดำรงพระยศ นายร้อยเอก พระองค์เจ้าศุขสวัสดิ์) ตามเสด็จฯ ซึ่งนับเป็น "ราชองครักษ์" พระองค์แรก
พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ให้เรียกนายทหารรักษาพระองค์เหล่านี้ว่า "ราช-แอด-เดอ-แกมป์" ซึ่งคัดเลือกมาจากกรมทหารมหาดเล็กรักษาพระองค์ ต่อมาเมื่อตั้งกรมยุทธนาธิการขึ้นเมื่อ วันที่ 8 เมษายน 2430 จึงทรงพระกรุณาโปรดเกล้าฯ ให้เปลี่ยนนามเป็น "แอด-เดอ-แกมป์หลวง" และไปขึ้นการปกครองบังคับบัญชากับผู้บัญชาการกรมยุทธนาธิการต่อมาในปี พ.ศ. 2434 ได้ทรงพระกรุณาโปรดเกล้าฯ ให้เปลี่ยนนามเป็น "ราชองครักษ์" สืบมาจนปัจจุบัน
ในปี พ.ศ. 2441 (ร.ศ.117) พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ให้จัดระเบียบการสำหรับราชองครักษ์ให้เป็นหลักฐานมั่นคง ด้วยการตรา "พระราชบัญญัติราชองครักษ์ ร.ศ.117" ขึ้นเป็นครั้งแรก เมื่อวันที่ 11 เมษายน 2441 โดยในมาตรา 6 ระบุข้อความว่า "สมุหราชองครักษ์กับทั้งราชองครักษ์ประจำการพวกนี้ นับเป็นกรมหนึ่ง ขึ้นอยู่ใน กรมยุทธนาธิการ" กรมราชองครักษ์จึงถือเอา วันที่ 11 เมษายน พ.ศ. 2441 นี้ เป็นวันกำเนิดกรมราชองครักษ์ ซึ่งมีสมุหราชองครักษ์ เป็นผู้บังคับบัญชารับผิดชอบ
ต่อมาได้มีพระราชบัญญัติระเบียบบริหารราชการในพระองค์ พ.ศ. 2560 ประกาศในราชกิจจานุเบกษา เมื่อวันที่ 1 พฤษภาคม พ.ศ. 2560 ให้มีการจัดระเบียบบริหารราชการในพระองค์ และมีพระราชกฤษฎีกาจัดระเบียบราชการและการบริหารงานบุคคลของราชการในพระองค์ พ.ศ. 2560 กำหนดให้มี "กรมราชองครักษ์" โอนไปเป็นส่วนราชการในพระองค์ สังกัดหน่วยบัญชาการถวายความปลอดภัยรักษาพระองค์
วิวัฒนาการราชองครักษ์
พระบาทสมเด็จพระจุลจอมเกล้าเจ้าอยู่หัว ทรงเล็งเห็นถึงความสำคัญและคุณประโยชน์ที่จะต้องมีราชองครักษ์ไว้ปฏิบัติราชการสนองพระเดชพระคุณโดยใกล้ชิด จึงทรงพระกรุณาโปรดเกล้าฯ ให้คัดเลือก นายทหารรักษาพระองค์มาจากกรมทหารมหาดเล็กรักษาพระองค์
ต่อมาในรัชกาลพระบาทสมเด็จพระมงกุฎเกล้าเจ้าอยู่หัวได้มีพระราชดำริเปลี่ยนแปลงแก้ไขความใน พระราชบัญญัติเดิมโดยตราเป็นพระราชบัญญัติราชองครักษ์ พ.ศ. 2459 ซึ่งจากเดิมที่กำหนดให้เฉพาะนายทหารบก เป็นราชองครักษ์เท่านั้นได้โปรดเกล้าฯให้นายทหารเรือ เข้ารับราชการเป็นราชองครักษ์ด้วยและสมุหราชองครักษ์มีสิทธิขาดในการนำความเข้ากราบบังคมทูลต่อพระมหากษัตริย์ได้โดยตรง บางคราวได้ทรงพระกรุณาโปรดเกล้า ฯ แต่งตั้งนายตำรวจภูธรและนายตำรวจนครบาลเป็นราชองครักษ์เป็นกรณีพิเศษ นอกเหนือจากกฎเกณฑ์ในพระราชบัญญัติ ซึ่งนับเป็นกำเนิดของตำรวจราชสำนักเวร
เมื่อพระบาทสมเด็จพระปรมินทรมหาประชาธิปกพระปกเกล้าเจ้าอยู่หัว รัชกาลที่ 7 เสด็จขึ้นเถลิงถวัลยราชสมบัติในปี พ.ศ. 2468 ได้ทรงพระกรุณาโปรดเกล้าฯ ให้เปลี่ยนแปลงระเบียบการเกี่ยวกับราชองครักษ์บางอย่างที่สำคัญ คือ มีพระบรมราชโองการโปรดเกล้าฯ ให้ราชองครักษ์แต่เดิมในรัชกาลก่อนคงเป็นราชองครักษ์ของพระองค์สืบต่อไปและทรงพระกรุณาโปรดเกล้า ฯ ให้ใช้ "ปลอกแขน"เป็นเครื่องหมายแสดงว่าเป็นราชองครักษ์ขณะปฏิบัติหน้าที่ประจำพระองค์
วิวัฒนาการราชองครักษ์ได้มีการเปลี่ยนแปลงแก้ไขมาเป็นลำดับเพื่อให้มีความเหมาะสมกับสภาวการณ์ในแต่ละรัชกาล ซึ่งในรัชสมัยของพระบาทสมเด็จพระปรมินทรมหาภูมิพลอดุลยเดชมหาราช รัชกาลปัจจุบันได้มีกฎระเบียบและพระราชบัญญัติที่เกี่ยวข้องกับราชองครักษ์ดังนี้ คือ ได้จำแนกราชองครักษ์ออกเป็น 3 ประเภท คือ ราชองครักษ์ทุกคนจะต้องปฏิบัติหน้าที่ถวายความปลอดภัยและถวายพระเกียรติ แด่พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ และพระบรมวงศานุวงศ์ ตลอดเวลา 24 ชั่วโมง ณ ที่ประทับ รวมทั้งการเสด็จฯ แปรพระราชฐานประทับแรม ณ พระตำหนักในต่างจังหวัด เพื่อทรงงานและเยี่ยมเยียนราษฏรในทุกพื้นที่ของประเทศ
คณะผู้บริหารชุดสุดท้าย
วันที่ 10 ธันวาคม 2559 มีประกาศสำนักนายกรัฐมนตรี เรื่อง ให้นายทหารพ้นจากราชการ เนื่องจากลาออกจากราชการ รองสมุหราชองครักษ์ และเมื่อวันที่ 1 มิถุนายน 2560 ราชกิจจานุเบกษาได้เผยแพร่พระราชโองการ ประกาศ เรื่อง ทรงพระกรุณาโปรดเกล้าโปรดกระหม่อมให้นายทหารลาออกจากราชการ ความว่า มีพระราชโองการโปรดเกล้าโปรดกระหม่อมให้ พลเอก สายัณห์ คัมภีร์พันธุ์ อดีตสมุหราชองครักษ์ ในพระบาทสมเด็จพระปรมินทรมหาภูมิพลอดุลยเดช รัชกาลที่ 9 ลาออกจากราชการเพื่อรักษาตัว ตั้งแต่วันที่ 19 พฤษภาคม 2560 วันที่ 28 มกราคม พ.ศ. 2561 ได้มีพระบรมราชโองการประกาศโปรดเกล้าฯแต่งตั้งข้าราชการในพระองค์ให้ดำรงตำแหน่งจำนวน 44 รายโดยย้ายผู้บริหารกรมราชองครักษ์​ทั้งหมด โดยให้มีผลตั้งแต่ วันที่ 1 สิงหาคม 2560
ภารกิจหลัก
กรมราชองครักษ์มีหน้าที่ตามกฎหมาย ว่าด้วยราชองครักษ์และกฎหมายว่าด้วยตำรวจราชสำนัก ได้แก่ การถวายความปลอดภัยสำหรับองค์พระมหากษัตริย์ พระราชินี พระรัชทายาท ผู้สำเร็จราชการแทนพระองค์ พระบรมวงศานุวงศ์ ผู้แทนพระองค์ และพระราชอาคันตุกะ ทั้งนี้ ต้องปฏิบัติให้ถูกต้องตาม พระราชประสงค์และราชประเพณี โดยสรุปก็คือ การถวายความปลอดภัยและการถวายพระเกียรติ
อ้างอิง
[http://library2.parliament.go.th/giventake/content_nla2557/law77-131157-1.pdf พระราชบัญญัติ การถวายความปลอดภัย พ.ศ. ๒๕๕๗]
เจ้าชายยาซูฮิโตะ ชิจิบุโนะมิยะ
เจ้าชายยาซูฮิโตะ ชิจิบุโนะมิยะ (秩父宮 雍仁, Chichibu no miya Yasuhito Shinnō?, 25 มิถุนายน พ.ศ. 2445 - 4 มกราคม พ.ศ. 2496) หรือ เจ้าชายยาซูฮิโตะ เป็นพระราชโอรสพระองค์รองในจักรพรรดิไทโช และเป็นพระอนุชาในจักรพรรดิโชวะ พระองค์ทรงเป็นผู้อุปถัมภ์ ด้านกีฬา, การแพทย์ โดยก่อนสงครามโลกครั้งที่สอง ทรงสามารถตรัสภาษาอังกฤษได้ จึงได้ทรงดูแลความสัมพันธ์ระหว่าง พระราชวงศ์อังกฤษ และพระราชวงศ์ญี่ปุ่น พระองค์ได้ทรงเข้าประจำการในกองทัพญี่ปุ่น พระองค์นั้นก็เหมือนกับเจ้าชายพระองค์อื่น ๆ ในราชวงศ์ที่ญี่ปุ่นที่ได้รับการอภัยโทษไม่ต้องเป็นอาชญากรสงคราม หลังจากแพ้สงครามโลกครั้งที่สอง
อภิเษกสมรส
ในวันที่ 28 กันยายน ค.ศ. 1928 พระองค์ได้เข้าพิธีอภิเษกสมรสกับ เซ็ตสึโกะ มัตสึไดระ ธิดาใน มัตสุดะอิระ สึสุเนโอะ ทูตญี่ปุ่นประจำสหรัฐอเมริกา และสหราชอาณาจักร ทั้งสองพระองค์ไม่มีพระโอรสธิดาด้วยกัน เป็นอันสิ้นสุดของราชสกุลชิชิบุ
สกุลเสือชีตาห์
สกุลเสือชีตาห์ เป็นสกุลของสัตว์กินเนื้อขนาดกลางจำพวกหนึ่ง จัดเป็นเสือขนาดเล็ก ในวงศ์เสือและแมว (Felidae) ใช้ชื่อสกุลว่า Acinonyx
ลักษณะเด่นของเสือในสกุลนี้ คือ ที่อุ้งตีนไม่มีซองหุ้มเล็บเหมือนสมาชิกในวงศ์นี้ทั่วไป และในลำคอไม่มีเส้นเสียง จึงไม่สามารถร้องคำรามเสียงดังได้ (ในบางข้อมูลจัดให้เป็นวงศ์ย่อยแยกออกมา)
ปัจจุบัน เสือในสกุลนี้หลงเหลือเพียงชนิดเดียวเท่านั้น คือ เสือชีตาห์ ที่กระจายพันธุ์ในทวีปแอฟริกา ส่วนชนิดอื่นได้สูญพันธุ์ไปหมดแล้ว ตั้งแต่ยุคน้ำแข็งสุดท้าย จากเดิมที่เคยมีอยู่ทั้งหมด 5 ชนิด และกระจายพันธุ์ทั้งทวีปแอฟริกา, ยุโรป และเอเชีย
โดรน
อากาศยานไร้คนขับ (unmanned aerial vehicle: UAV) โดยทั่วไปเรียก โดรน (drone) เป็นอากาศยานซึ่งไม่มีผู้ขับ ลูกเรือ หรือผู้โดยสารที่เป็นมนุษย์อยู่บนเครื่องเลย ถือเป็นองค์ประกอบหนึ่งของระบบอากาศยานไร้คนขับ (unmanned aircraft system: UAS)
โดรนอาจบินภายใต้การควบคุมของมนุษย์ผ่านรีโมตคอนโทรล เช่น กรณีของอากาศยานที่ขับจากระยะไกล (remotely-piloted aircraft: RPA) หรืออาจบินโดยมีอิสระในการบังคับตนเองหลาย ๆ ระดับ เช่น กรณีของออโทไพลอต (autopilot) ไปจนถึงอิสระอย่างเต็มรูปแบบซึ่งไม่มีมนุษย์เข้าเกี่ยวข้องเลย
สุลต่านแห่งรัฐตรังกานู
สุลต่านแห่งรัฐตรังกานู เริ่มต้นเมื่อปี ค.ศ.1725 สุลต่านองค์ปัจจุบันคือ สมเด็จพระราชาธิบดีสุลตาน มีซาน ไซนัล อาบิดีน ขึ้นครองราชย์เมื่อปี ค.ศ.1998 หรือ พ.ศ. 2541 และดำรงตำแหน่ง ยังดี เปอร์ตวน อากง เมื่อวันที่ 13 ธันวาคม 2549 ถึงวันที่ 12 ธันวาคม 2554 ต่อไปนี้คือรายพระนามสุลต่านแห่งรัฐตรังกานู
Bacillus subtilis
Bacillus subtilis เป็นแบคทีเรียกรัมบวกคะตะเลสบวก พบในดินและทางเดินอาหารของสัตว์เคี้ยวเอื้องและมนุษย์ เป็นสมาชิกของสกุล Bacillus เป็นรูปแท่งและสามารถสร้าง endospore ที่ทนทานและป้องกันได้ดี ทำให้สามารถทนต่อสภาพแวดล้อมที่ร้ายแรงได้ ในสมัยก่อนได้รับการจัดอันดับเป็น obligate aerobe แม้ว่ามีหลักฐานว่าเป็น anaerobe facultative Bacillus subtilis ถือได้ว่าเป็นแบคทีเรียกรัมบวกที่ได้รับการศึกษามากที่สุด และมักใช้เป็นสิ่งมีชีวิตต้นแบบเพื่อศึกษาการจำลองแบบของโครโมโซมของแบคทีเรียและความแตกต่างของเซลล์ เป็นหนึ่งในแบคทีเรียที่สำคัญในการผลิตเอนไซม์และใช้ในระดับอุตสาหกรรมโดยบริษัทด้านเทคโนโลยีชีวภาพ
1 E+10 m²
1 E+10 m² เป็นอันดับของขนาดของสิ่งที่มีพื้นที่ระหว่าง 10,000 ถึง 100,000 ตารางกิโลเมตร
พื้นที่ขนาดน้อยกว่า 10,000 ตารางกิโลเมตร
ตัวอย่าง
พื้นที่ขนาดมากกว่า 100,000 ตารางกิโลเมตร
พยาธิใบไม้ตับเอเชียตะวันออกเฉียงใต้
พยาธิใบไม้ตับเอเชียตะวันออกเฉียงใต้ (Southeast Asian liver fluke ชื่อวิทยาศาสตร์:Opisthorchis viverrini ) เป็นปรสิตพยาธิใบไม้จากสกุล Opisthorchiidae ที่มีผลต่อบริเวณท่อน้ำดี การติดเชื้อมักเกิดจากการทานปลาน้ำจืดมีเกล็ดแบบสุก ๆ ดิบ ๆ เป็นสาเหตุของโรคพยาธิใบไม้ตับ การติดเชื้อ Opisthorchis viverrini และเป็นปัจจัยเสี่ยงให้เกิดมะเร็งท่อน้ำดีได้
Opisthorchis viverrini เป็นหนึ่งในสามสปีชีส์ในสกุล Opisthorchiidae ที่มีความสำคัญทางการแพทย์มากที่สุด ร่วมกับ Clonorchis sinensis และ Opisthorchis felineus อันที่จริง O. viverrini และ C. sinensis สามารถก่อมะเร็งในมนุษย์ได้ และสำนักวิจัยมะเร็งระหว่างประเทศ (IARC) จัดให้เป็นสารก่อมะเร็งชีวภาพกลุ่ม 1 ในปี 2552  O. viverrini ประจำถิ่นทั่วประเทศไทย ลาว เวียดนามและกัมพูชา ในภาคเหนือของประเทศไทย มีพยาธินี้กระจายอย่างกว้างขวาง และมีความชุกของโรคในมนุษย์สูง ขณะที่อัตราความชุกของโรกในภาคกลางมีน้อยกว่า ไม่มีโรคพยาธิใบไม้ตับที่มีสาเหตุจาก Opisthorchis viverrini ในภาคใต้ของประเทศ
โฮสต์ตัวกลางของพยาธินี้ เช่น หอยไซ เป็นหอยน้ำจืดขนาดเล็ก จัดอยู่ในจีนัส Bithynia
การค้นพบ
พยาธิใบไม้ในตับเอเชียตะวันออกเฉียงใต้ถูกอธิบายครั้งแรกโดย เอ็ม.เจ.โพลิเอ นักปรสิตวิทยาชาวฝรั่งเศส หลังพบมันในเสือปลาที่จับมาจากเอเชียตะวันออกเฉียงใต้ซึ่งตายในสวนสัตว์ที่ติดกับพิพิธภัณฑ์ประวัติศาสตร์ธรรมชาติแห่งชาติในกรุงปารีส และตั้งชื่อว่า Distomum viverrini
ปลากะพงแดง
ปลากะพงแดง เป็นสกุลของปลากระดูกแข็งที่อยู่ในสกุล Lutjanus ในวงศ์ปลากะพงแดง (Lutjanidae)
คำว่า Latjanus รวมถึง Lutjanidae ที่ใช้เป็นชื่อวงศ์ด้วย มาจากคำว่า ikan lutjan (อีกันลุตจัน) ซึ่งเป็นชื่อเรียกปลาจำพวกนี้ในภาษามลายู
ปลากะพงแดงเป็นปลากินเนื้อ อาศัยอยู่ในทะเลหรือมหาสมุทรในเขตร้อนและเขตอบอุ่นทั้งในมหาสมุทรแปซิฟิก มหาสมุทรอินเดีย และมหาสมุทรแอตแลนติก บางชนิดอาจปรับตัวให้อยู่ในน้ำจืดหรือน้ำกร่อยได้ และมีอยู่สองชนิดที่พบได้เฉพาะในน้ำจืดและน้ำกร่อยเท่านั้น
การจำแนก
จำแนกออกได้เป็น 73 ชนิด
มาร์คัส มิลเลอร์
มาร์คัส มิลเลอร์ (Marcus Miller) เจ้าของรางวัลแกรมมี่ นักดนตรีแจ๊ส นักแต่งเพลง โปรดิวเซอร์ และ นักดนตรีผู้มีความสามารถในการเล่นเครื่องดนตรีหลายชนิด
มิลเลอร์ เป็นที่รู้จักในฐานะนักเล่นเบส ทั้งเดี่ยว และร่วมงานกับนักดนตรีอื่นๆ Miles Davis (trumpet) Luther Van dross (ร้องนำ) David Sanborn (saxophone) เขาเริ่มต้นฝึกฝนจากclarinet และยังมีความสามารถในการเล่น bass clarinet keyboard saxophone guitar ร่วมถึงร้องอีกด้วย
ประวัติ
ในวัยเด็กมิลเลอร์ ถูกแวดล้อมไปด้วยดนตรี พ่อของเขาเป็นนักเปียโน และออร์แกนซึ่งส่วนมากเล่นในโบสถ์ เมื่ออายุ 8 ขวบ เริ่มฝึก และเริ่ม เรียนที่โรงเรียน จากนั้น ก็เข้าเรียนต่อที่โรงเรียนมัธยม ศิลปะและการดนตรี (LaGuardia School of Performs Arts) เอก clarinet ช่วงวัยรุ่นเขามักจะซื้อโน้ตเพลงและฝึกเล่น โดยที่พ่อของเขาก็คอยสอนการอ่านคอร์ดกีตาร์และเล่นเพลงคลอด้วยตัวเอง นอกจากนั้นเขายังเล่นเบสในวงดนตรีประเภทฟังก์ ละแวกบ้านของเขา เรียนรู้ดนตรี funk grooves และบอกเล่าผู้คนด้วยเสียงเพลง
เข้าศึกษาต่อที่ Queen’s Collage ในนิวยอร์ก เอก Musical Education เรียนclarinetต่อ และร่วมวงแจ็สโดยการนำของ Bud Johnson ที่นั่น ใน NY เขาทำงานเป็นนักดนตรี หลังจาก 4 ปีใน เขาเริ่มมีงานมากขึ้นและตัดสินใจออกจากวิทยาลัยเพื่อเป็นนักดนตรีเต็มตัว
อาชีพ
มิลเลอร์ใช้เวลาประมาณ 15 ปี ร่วมงานและสังเกตการณ์ทำงานของนักดนตรีชั้นนำ และระหว่างนั้นก็มีงานด้าน แต่ง เรียบเรียง และโปรดิวส์มากมาย เมื่อเขาเริ่มทำอัลบั้มของตัวเอง เขาหาวงเพื่อจะได้โอกาสในการตระเวนแสดงดนตรี ความโดดเด่นของมิลเลอร์ คือ กีตาร์เบส ไม่เฉพาะการพัฒนาเทคนิค การตบเบส (Slapping) ยังรวมถึง Fretless Bass ซึ่งเป็นแรงบันดาลใจให้กับนักดนตรีอื่นอีกหลายคน และนำการเล่น Fretless Bass เข้าสู่ความนิยม ซึ่งไม่เคยมีมาก่อน นักดนตรีในยุคก่อนที่มีอิทธิพลต่อเขาเป็นอย่างมากได้แก่ Keni Burke โดยเฉพาะอย่างยิ่ง Jaco Pastorius ซึ่งเราสามารถได้ยินในการเล่นของเขา ในช่วงแรกเขาถูกกล่าวหาว่าลอกเลียน Pastorius แต่หลังจากการเติมเต็มเทคนิคและวิธีการในช่วงหลัง เป็นเสียงดนตรีของเขาเอง
งานเพลงของเขาได้รับความนิยมแพร่หลายไปทั่วยุโรป และตระเวนแสดงในยุโรปและญี่ปุ่นอยู่เนื่องๆ ระหว่าง 1988 ถึง 1990 เขาเริ่มเล่นเบสและกำกับดนตรีในรายการ Sunday Night ทางช่อง NBC ช่วงดึก จากซีซั้นแรกและต่อเนื่องไปในซีซั้นที่สอง ร่วมงานกับนักดนตรีในหลายอัลบั้ม ในตอนนี้เขามีวงแจ๊สของตัวเอง ซึ่งยึดมั่นในแนวดนตรีที่คิดขึ้นสดและงานนวัตกรรม ซึ่งดูจะเข้าถึงผู้ฟังได้หลากหลายคอนเสิร์ตและงานเพลงของเขามักถูกยกย่องว่าเป็นงานที่มีความหนักแน่นเร่าร้อนและดึงดูดนักดนตรีชั้นนำหลายคน 1997 เขาเล่น Bass และ Bass clarinet ในวง Legends 11 วันทัวร์ Jazz Festival ในยุโรป ร่วมกับ Eric Clapton (guitars and vocals), Joe Sample (piano), David Sanborn (alto sax) และ Steve Gadd (drums)
Fender ผลิต กีตาร์เบส 4 และ 5 สาย รุ่น Marcus Miller signature Fender Jazz Bass
The Jamaica Boys period (1986–1990)
1959
กีโยมที่ 10 ดยุกแห่งอากีแตน
กีโยมที่ 10 ดยุคแห่งอากีแตน (William X, Duke of Aquitaine หรือ 'the Saint') (ค.ศ. 1099 - 9 เมษายน ค.ศ. 1137) วิลเลียมมีบรรดาศักดิ์เป็นดยุคแห่งอากีแตน, ดยุคแห่งกาสคอญ และ เคานท์แห่งปัวตู (ในนาม 'กีโยมที่ 8') ระหว่าง ค.ศ. 1126 จนถึง ค.ศ. 1137 วิลเลียมเป็นบุตรของกีโยมที่ 9 ดยุกแห่งอากีแตนกับภรรยาคนที่สองฟิลิปปาเคานเทสแห่งตูลูส วิลเลียมเป็นพระราชบิดาของอาลีเยนอร์แห่งอากีแตน สมเด็จพระราชินีแห่งอังกฤษ
อ้างอิง
1099 1137
พระเจ้าบรมวงศ์เธอ พระองค์เจ้าสุด
พระเจ้าบรมวงศ์เธอ พระองค์เจ้าสุด (พ.ศ. 2342 - 26 มกราคม พ.ศ. 2410) พระราชธิดาพระองค์ที่ 42 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาฉิมยักษ์
พระประวัติ
ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าสุดทรงได้รับพระราชทานด้วย ปรากฏใน พระราชพงศาวดารกรุงรัตนโกสินทร์ รัชกาลที่ 2 เรื่องสร้างสวนขวา ว่า
"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าหญิงสุด ๑... รวมพระองค์เจ้ายี่สิบเจ็ดหลัง..."
พระเจ้าบรมวงศ์เธอ พระองค์เจ้าสุด สิ้นพระชนม์ในรัชกาลที่ 4 เมื่อวันที่ 26 มกราคม พ.ศ. 2410 พระชันษา 68 ปี
โซยูทิงก์ยูแคนดานซ์ ฤดูกาลที่ 5
โซยูทิงก์ยูแคนดานซ์ เป็นรายการเรียลลิตี้โชว์ของสหรัฐอเมริกา สร้างโดยไซมอน ฟูลเลอร์, ไนเจล ลิธโกว์, อัลเลน ชาพิโร และแบร์รี่ อเดลแมน โดยเป็นรายการแข่งขันเต้นรำในสไตล์ต่าง ๆ เช่น ฮิพฮอพ ไจฟ์ ลีลาศ เต้นร่วมสมัย ฮัสเซิล บรอดเวย์ ควิกสเต็ป เวสต์โคสต์สวิง สมูธวอลซ์ เป็นต้น ฤดูกาลที่ 5 นี้เริ่มออกอากาศเมื่อวันที่ 21 พฤษภาคม 2009 มี ไนเจล ลิธโกว์ และ แมรี่ เมอร์ฟี่ย์ เป็นกรรมการหลัก และมี แคท ดีลีย์ เป็นพิธีกร และจะมีผู้เข้าร่วมแข่งขันถูกคัดออกสัปดาห์ละ 2 คนเป็นหญิง 1 คนและชาย 1 คนในทุกสัปดาห์จาก 20 คน ผู้ชนะจะได้เงินรางวัล 250,000 ดอลลาร์สหรัฐ ผู้ชนะเลิศได้แก่ จีนีน มาสัน ซึ่งเป็นผู้หญิงคนที่สองที่ชนะเลิศการแข่งขัน พร้อมกับตำแหน่ง "นักเต้นคนโปรดของอเมริกา" (America's Favourite Dancer) ออกอากาศในประเทศไทยทาง True Visions ช่อง True Series ทุกวันเสาร์ เวลา 20.00 น.
การออดิชั่น
การออดิชั่นในฤดูกาลนี้ประกอบไปด้วย 6 เมืองสำคัญ ได้แก่:
สัปดาห์ลาสเวกัส
กรรมการ: ไนเจล ลิธโกว์, แมรี่ เมอร์ฟี่ย์, มีอา ไมเคิลส์, ลิล ซี, อดัม แชงค์แมน, เด็บบี้ อัลเลน
นักเต้นทั้ง 172 คนที่ผ่านการออดิชั่นในรอบแรก ได้ถูกเรียกกลับมาอีกครั้งในรอบสัปดาห์ลาสเวกัส โดยได้คัดเลือกให้เหลือเพียง 32 คน เป็นนักเต้นชาย 16 คน และ นักเต้นหญิง 16 คน และในที่สุด จะมีเพียง 20 คนเท่านั้นที่จะได้เข้ารอบจริงในรายการ
สัปดาห์ที่ 1 (10 มิถุนายน 2009)
กรรมการ: ไนเจล ลิธโกว์, แมรี่ เมอร์ฟี่ย์, อดัม แชงค์แมน
สัปดาห์ที่ 2 (17 มิถุนายน 2009)
กรรมการ: ไนเจล ลิธโกว์, แมรี่ เมอร์ฟี่ย์, ลิล ซี
สัปดาห์ที่ 3 (24 มิถุนายน 2009)
กรรมการ: ไนเจล ลิธโกว์, แมรี่ เมอร์ฟี่ย์, โทนี่ เบซิล
สัปดาห์ที่ 4 (1 กรกฎาคม 2009)
กรรมการ: ไนเจล ลิธโกว์, แมรี่ เมอร์ฟี่ย์, มีอา ไมเคิลส์
สัปดาห์ที่ 5 (8 กรกฎาคม 2009)
กรรมการ: ไนเจล ลิธโกว์, แมรี่ เมอร์ฟี่ย์, ไทซ์ ดิโอริโอ
สัปดาห์ที่ 6 (15 กรกฎาคม 2009)
กรรมการ: ไนเจล ลิธโกว์, แมรี่ เมอร์ฟี่ย์, เด็บบี้ อัลเลน
สัปดาห์ที่ 7 (22 กรกฎาคม 2009)
กรรมการ: ไนเจล ลิธโกว์, แมรี่ เมอร์ฟี่ย์, มีอา ไมเคิลส์, เอลเลน เดอเจนเนอเรส
สัปดาห์ที่ 8 (29 กรกฎาคม 2009)
กรรมการ: ไนเจล ลิธโกว์, แมรี่ เมอร์ฟี่ย์, ลิล ซี
สัปดาห์ที่ 9 (5 สิงหาคม 2009)
กรรมการ: ไนเจล ลิธโกว์, แมรี่ เมอร์ฟี่ย์, อดัม แชงค์แมน
สโมสรฟุตบอลแมนเชสเตอร์ยูไนเต็ดในฤดูกาล 2013–14
แมนเชสเตอร์ยูไนเต็ด ฤดูกาล 2013–14 เป็นฤดูกาลที่ 22 ใน พรีเมียร์ลีก, และเป็นฤดูกาลที่ 39 บนเวทีฟุตบอลอังกฤษ.
พรีเมียร์ลีก
โปรแกรมการแข่งขัน ฤดูกาล 2013–14 จะประกาศในวันที่ 19 มิถุนายน เวลาท้องถิ่นที่อังกฤษในเวลา 09:00 BST หรือ เวลา 15:00 น. ตามเวลาในประเทศไทย สโมสรเริ่มต้นนัดแรกของฤดูกาลในวันที่ 17 สิงหาคม 2013 ในการบุกเยือน สวอนซี ซิตี
Pld = Matches played; W = Matches won; D = Matches drawn; L = Matches lost; GF = Goals for; GA = Goals against; GD = Goal difference; Pts = Points
เอฟเอ คัพ
ยูไนเต็ดผ่านเข่ามาเล่นใน เอฟเอ คัพ ในรอบที่สามกับอีกสโมสรอื่นๆในพรีเมียร์ลีก, เช่นเดียวกับทีมที่มาจาก แชมเปียนชิพ ส่วนพิธีการจับสลากมีขึ้นเมื่อวันที่ 8 ธันวาคม 2013, ซึ่งทางยูไนเต็ดถูกจับสลากเป็นเจ้าบ้านพบกับเพื่อนร่วมสโมสรพรีเมียร์ลีกอย่างทีม สวอนซี ซิตี. โดยที่การแข่งขันจะเริ่มแข่งขันขึ้นในวันที่ 5 มกราคม 2014
ลีก คัพ
ในฐานะที่เป็นหนึ่งในเจ็ดของสโมสรอังกฤษที่มีคุณสมบัติสำหรับการแข่งขันในระดับฟุตบอลสโมสรยุโรปในฤดูกาล 2012-13, ยูไนเต็ดได้สิทธิ์ขอบายเข้าสู่รอบที่สามของฟุตบอลลีกคัพ โดยเกิดขึ้นเมื่อวันที่ 28 สิงหาคม 2013 โดยที่ยูไนเต็ดได้ถูกจับสลากประกบคู่พบกับคู่อริตลอดกาล,เพื่อนร่วมพรีเมียร์ลีกอย่างลิเวอร์พูล โดยถือเป็นครั้งที่สี่ที่ทั้งคู่โคจรมาพบกันของคู่แข่งทั้งสองได้พบกันในการแข่งขันและเป็นครั้งแรกนับตั้งแต่ปี 2003 ที่ได้เจอกันในฟุตบอลรายการนี้ โดยครั้งสุดท้ายที่ทั้งคู่พบกันเป็นทางด้าน ลิเวอร์พูลเป็นฝ่ายเอาชนะปีศาจแดงในนัดชิงชนะเลิศด้วยสกอร์ 2-0
รอบแบ่งกลุ่ม
หลังจากจบติดอันดับหนึ่งจากสามอันดับในลีก ฤดูกาลที่ผ่านมา, ยูไนเต็ดจะเริ่มต้นเส้นทาง ยูฟ่าแชมเปียนส์ลีก ในรอบแบ่งกลุ่ม. กฎกติกามารยาทของ ค่าสัมประสิทธิ์ยูฟ่า พวกเขาถูกจัดวางอยู่ในโถที่ 1 สำหรับการจับสลากประกบคู่ซึ่งเกิดขึ้นใน โมนาโก เมื่อวันที่ 29 สิงหาคม 2013 ยูไนเต็ดได้ถูกจับสลากแบ่งสายไปอยู่ในกลุ่มเดียวกับแชมป์จากยูเครน ชัคตาร์ โดเนตสค์, ไบเออร์เลเฟอร์คูเซิน จากเยอรมนี และ เรอัล โซเซียดัด จากสเปน โดยที่แมนเชสเตอร์ยูไนเต็ดเคยพบกับกับไบเออร์เลเวอร์คูเซ่นมาแล้วก่อนหน้านี้ทั้งใน ฤดูกาล 2001-02 และ ฤดูกาล 2002-03 ในขณะที่ ชัคตาร์ โดเนตสค์ และเรอัลโซเซียดัดนั้นเป็นทีมคู่แข่งฝ่ายตรงข้ามที่ถือเป็นทีมหน้าใหม่บนเวทียุโรป.
รอบน็อกเอาต์
พิธีการจับสลากในรอบ 16 ทีมสุดท้ายมีขึ้นในเมือง นียง, สวิตเซอร์แลนด์, เมื่อวันที่ 16 ธันวาคม 2013. เลกแรกจะเล่นวันที่ 25 กุมภาพันธ์ 2014 ออกนอกบ้านก่อน, และเลกที่สองจะเล่นวันที่ 19 มีนาคม 2014 ที่โอลด์ แทรฟฟอร์ด. ในฐานะที่เป็นผู้ชนะของกลุ่มพวกเขา, ยูไนเต็ดถูกจับสลากมาประกบคู่พบกับทีมแชมป์ลีกกรีก, โอลิมเปียกอส, ที่จบเกมรอบแบ่งกลุ่มด้วยรองแชมป์ในกลุ่ม ซี. ถือเป็นการพบกันครั้งที่ 5 ระหว่างสองสโมสรและเป็นครั้งแรกที่พวกเขาต้องเผชิญหน้ากันอีกครั้งนับตั้งแต่ปี 2002 เมื่อ ยูไนเต็ด ชนะ 3–2 ในรอบแบ่งกลุ่มรอบแรก.
สถิติ ผู้เล่น
สถิติทั้งหมดคิดคำนวณเมื่อวันที่ 11 พฤษภาคม 2557
พ.ศ. 1898
พุทธศักราช 1898 ใกล้เคียงกับ
บาคุกัน แบทเทิลบรอว์เลอรส์ นิวเวสโทรเอีย
บาคุกัน แบทเทิลบรอว์เลอร์ส นิวเวสโทรเอีย เป็นภาพยนตร์อนิเมะชุดที่ 2 ของภาพยนตร์ซีรีส์บาคุกันโดยดำเนินเรื่องเป็นภาคที่ 2 ของบาคุกัน มอนสเตอร์บอลทะลุมิติ ผลิตโดย TMS Entertainment โดยภาคนี้ออกอากาศในต่างประเทศเป็นที่แรกก่อนประเทศญี่ปุ่นโดยมี 3 ประเทศคือประเทศสหรัฐอเมริกา, ประเทศแคนาดา และ ประเทศไทย และเริ่มออกอากาศที่ประเทศญี่ปุ่นในวันที่ 3 มีนาคม ค.ศ. 2010 ทางสถานีโทรทัศน์ทีวีโตเกียว ทุกวันอังคารเวลา 19:00 น. - 19:30 น. ภายหลังได้ย้ายวันและเวลาออกอากาศเป็นทุกวันเสาร์เวลา 10:30 น. - 11:00 น. และย้ายวันเวลาอีกครั้งเป็นวันอาทิตย์เวลา 9:00 น. - 9:30 น.
ส่วนประเทศไทยลิขสิทธิ์ในการจัดจำหน่ายเป็นของบริษัท ดรีม เอกซ์เพรส จำกัด โดยใช้ชื่อว่า บาคุกันภาค 2 การผจญภัยบทใหม่ในเวสโทรเอีย ออกอากาศทางช่องทรู สปาร์กของทรูวิชั่นส์
การออกอากาศในประเทศไทย
รอบแรก 08.30 - 09.00 ทางโมเดิร์นไนน์การ์ตูน (สิงหาคม 2553 - เมษายน 2554)
รอบสอง จันทร์ - ศุกร์ 07.00 - 07.30
ครั้งสุดท้าย เสาร์-อาทิตย์ 16.00 - 16.30 แต่ฉายเพียงไม่กี่ตอนก็ถูกแทนที่ด้วย วันพีช เวิลด์
เนื้อเรื่อง
หลังจากจบศึกกับนากา เหล่าบาคุกันต่างกลับมาที่โลกวันเดอร์เรฟโวลูชั่น กับใช้ชีวิตอย่างสงบสุขลงเรื่อยมาหลังจากการปกป้องโลกมนุษย์ไว้ได้ แต่ 3 ปีต่อมา ได้มีกองทัพลึกลับลักพาตัวบาคุกันเพื่อทำการต่อสู้ในขณะเดียวกัน 6 นักรบแห่งเวสโทรเอีย ยุคใหม่ก็พ่ายแพ้แก่กลุ่ม HEX กลุ่มนักเล่นบาคุกันแห่งชาวเวสเตอร์ กลุ่ม 6 นักรบแห่งเวสโทรเอีย ถูกจับตัวไปทำให้ดราโก้ที่กลายเป็นในเพอร์เฟกต์คอร์ แกนกลางของโลกเกิดทนไม่ได้ที่ถูกกลุ่ม HEX รุกรานทำให้ 6 นักรบแห่งเวสโทรเอีย ยุคแรกปรากฏตัวและแบ่งร่างดราโก้ขึ้นมา
ในโลกมนุษย์ พวกดันได้ไปเดินเล่นขณะเดียวกันประตูมิติได้ถูกเปิดขึ้นมาพร้อมกับดราโก้และบอกให้ดันเข้าไปในโลกวันเดอร์เรฟโวลูชั่นเพื่อต่อกรกับกลุ่ม HEX ขณะเดียวกันดันได้พบกลุ่มต่อต้าน HEX ที่มีชื่อว่า บาคุกันดีเฟนเดอร์ โดยแนวทางคือช่วยเหลือบาคุกันที่มีชีวิตและปกป้องโลกวันเดอร์เรฟโวลูชั่น
บาคุกันตัวหลัก
บาคุกันที่เกิดจากการวิวัฒนาการของอินแกรม มีความสามารถพิเศษคือสามารถประกอบร่างกับ มาสเตอร์ อินแกรมได้ ถึงกระนั้นก็ตาม ชาโดว์วิงค์ไม่สามารถพูดภาษามนุษย์ได้
บาคุกันอัญเชิญ
บาคุกันอัญเชิญ ชื่ออังกฤษ - Bakugan Trap เป็นบาคุกันรูปทรงพิเศษต่างกับบาคุกันทั่วไปมีพลังในการเพิ่มพลังบาคุกันรวมไปถึงสามารถประกอบร่างบาคุกันให้แข็งแกร่งยิ่งขึ้น
แบทเทิลเกียร์
โนวา ครอส ดราโกนอยด์ โนวา เฮลิออส Mk 2
รายชื่อตอน
หมายเหตุ
-ในช่วงการฉายครั้งแรก ในช่วงทุกวันเสาร์ วันที่ 2 ตุลาคม 2553 - 27 พฤศจิกายน 2553 รายการช่อง 9 การ์ตูน ได้ออกอากาศ โดเรม่อนเดอะมูฟวี่ ตั้งแต่เวลา 8.00 น - 10.00 น เนื่องในโอกาส ฉลอง 40 ปี โดเรม่อนในดวงใจ จึงทำให้ในช่วงเวลาขณะนั้น ทำให้ การออกอากาศ เรื่องบาคุกัน ภาค 2 การผจญภัยบทใหม่ในเวสโทรเอีย ตั้งแต่ ตอนที่ 4 - 12 ออกฉายแค่เฉพาะวันอาทิตย์เท่านั้น
เขตจตุจักร
จตุจักร เป็นหนึ่งในห้าสิบเขตของกรุงเทพมหานคร เป็นแหล่งการค้า การบริการ และแหล่งที่อยู่อาศัยหนาแน่นมาก
ที่ตั้งและอาณาเขต
เขตจตุจักรตั้งอยู่บริเวณฝั่งตะวันออกของแม่น้ำเจ้าพระยาหรือฝั่งพระนคร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกา ดังนี้
ประวัติศาสตร์
แต่เดิม ตำบลลาดยาว เป็นท้องที่ปกครองของอำเภอบางเขน จังหวัดพระนคร สภาพทั่วไปเป็นทุ่งนา มีประชากรตั้งถิ่นฐานกระจายอยู่เป็นกลุ่ม ๆ ตามริมคลองสายหลัก เช่น คลองเปรมประชากร คลองบางซื่อ คลองบางเขน คลองลาดยาว เป็นต้น ต่อมาจึงได้มีชุมชนและบ้านจัดสรรต่าง ๆ เพิ่มขึ้นจากการขยายตัวของตัวเมืองในช่วงหลังจาก พ.ศ. 2507 อันเป็นปีที่ขยายเขตเทศบาลนครกรุงเทพซึ่งครอบคลุมตำบลลาดยาวด้วย
ใน พ.ศ. 2514 มีประกาศรวมจังหวัดพระนครกับจังหวัดธนบุรีเข้าด้วยกันเป็นนครหลวงกรุงเทพธนบุรีและเปลี่ยนเป็นกรุงเทพมหานครในเวลาต่อมา ซึ่งเปลี่ยนการเรียกคำว่าตำบลและอำเภอใหม่ ตำบลลาดยาวจึงมีฐานะเป็น แขวงลาดยาว ขึ้นกับเขตบางเขน
ภายหลังพื้นที่เขตบางเขนมีความเจริญและมีประชากรหนาแน่นขึ้นมาก พื้นที่บางแห่งอยู่ไกลจากสำนักงานเขต กระทรวงมหาดไทยจึงได้แยกแขวงลาดยาวและประกาศจัดตั้งเป็น เขตจตุจักร ตามชื่อของสวนจตุจักรที่ตั้งอยู่ในพื้นที่เขต พร้อมกับการจัดตั้งเขตดอนเมือง ในวันที่ 4 กันยายน พ.ศ. 2532
การแบ่งเขตการปกครอง
ในวันที่ 5 พฤศจิกายน พ.ศ. 2546 สมัคร สุนทรเวช ผู้ว่าราชการกรุงเทพมหานครขณะนั้น ได้ลงนามในประกาศกรุงเทพมหานคร เปลี่ยนแปลงพื้นที่แขวงในเขตจตุจักรใหม่ โดยจัดตั้งแขวงเสนานิคม แขวงจันทรเกษม แขวงจอมพล และแขวงจตุจักร แยกออกจากแขวงลาดยาว เพื่อความสะดวกในการติดต่อสื่อสารและการให้บริการของเขต เพราะเดิมเขตจตุจักรมีเพียงแขวงลาดยาวเพียงแขวงเดียว แต่มีพื้นที่กว้างขวางและมีประชากรอาศัยหนาแน่น จึงทำให้มีเลขที่บ้านซ้ำกันเป็นจำนวนมาก โดยให้มีผลบังคับใช้ในวันที่ 1 ธันวาคม ปีเดียวกัน ทำให้ในปัจจุบัน เขตจตุจักรแบ่งเขตการปกครองย่อยออกเป็น 5 แขวง ได้แก่
การคมนาคม
ในพื้นที่เขตจตุจักรมีทางสายหลัก ได้แก่
ส่วนทางสายรอง ได้แก่
ทางด่วน
ทางน้ำ
รถไฟฟ้า
รถโดยสารประจำทาง
สหภาพมาลายา
สหภาพมาลายา เป็นสหพันธ์ของกลุ่มรัฐมลายูและอาณานิคมช่องแคบรวมทั้งสิงคโปร์ ซึ่งสืบทอดมาจากกลุ่มอาณานิคมบริติชมาลายา สหภาพแห่งนี้ถูกจัดตั้งขึ้นเพื่อรวมศูนย์การปกครองของรัฐต่าง ๆ ที่อยู่บนคาบสมุทรมลายูให้อยู่ภายใต้รัฐบาลเดียวกัน เพื่อให้เกิดความสะดวกในการบริหารจัดการ
สหภาพมาลายาเป็นรูปแบบการปกครองที่อังกฤษเสนอขึ้นเพื่อใช้ปกครองดินแดนมลายูที่เป็นอาณานิคมภายหลังสงครามโลกครั้งที่ 2 โดยในแผนการสหภาพมาลายานั้นมีส่วนสำคัญคือ
การต่อต้าน
กลุ่มชนชั้นนำในมลายูเป็นกลุ่มที่ออกมาต่อต้านแผนการสหภาพมาลายาอย่างจริงจัง เพราะเท่ากับเป็นการลดอำนาจของสุลต่านที่มีมานาน ส่วนชาวมลายูทั่วไป รู้สึกว่าพวกตนเสียสิทธิ์พิเศษที่เคยมีเหนือชาวจีนและชาวอินเดีย
โกล ดี. โรเจอร์
โกล D โรเจอร์ เป็นตัวละครจากการ์ตูนญี่ปุ่นเรื่อง วันพีซ ค่าหัวอยู่ที่ 5,564,800,000 ล้านเบรี
สหภาพมาลายา
การต่อต้าน
ดาโต๊ะ ออน บิน จาฟฟาร์ ประธานกลุ่ม Pan Malayan Congress เป็นผู้นำในการจัดประชุมเพื่อคว่ำบาตรสหภาพมาลายา ผลที่ตามมาคือสุลต่านทุกพระองค์ไม่เข้าร่วมพิธีการก่อตั้งสหภาพมาลายาของอังกฤษ ประชาชนชาวมลายูเดินขบวนต่อต้านโดยคาดผ้าขาวบนหมวกซงกกสีดำ ต่อมาใน พ.ศ. 2489 ดาโต๊ะ ออน บิน จาฟฟาร์ ร่วมกับกลุ่มชนชั้นนำมลายูก่อตั้งพรรคอัมโนโดยดาโต๊ะ ออน บิน จาฟฟาร์ เป็นประธานพรรคคนแรก
เนื่องจากการเคลื่อนไหวทางการเมืองที่ซับซ้อนในขณะนั้น มีกลุ่มนิยมอิสลามที่ต้องการสร้างศาสนาอิสลามที่บริสุทธิ์ในมาเลเซีย และกลุ่มฝ่ายซ้ายนำโดยสหภาพมลายูหนุ่มที่ต้องการรวมมาลายา สิงคโปร์และอินโดนีเซียเข้าด้วยกัน ฝ่ายอังกฤษไม่สนับสนุนสองกลุ่มที่กล่าวมาโดยเฉพาะกลุ่มฝ่ายซ้ายที่อังกฤษปราบปรามอย่างรุนแรงตั้งแต่ พ.ศ. 2491 ดังนั้น อังกฤษจึงหันไปเจรจากลับพรรคอัมโน ซึ่งเริ่มต้นเมื่อ 3 กรกฎาคม พ.ศ. 2489 นำไปสู่การจัดตั้งสหพันธรัฐมาลายาขึ้นแทนที่เมื่อ 1 กุมภาพันธ์ พ.ศ. 2491 แผนการสหภาพมาลายาจึงล้มเลิกไป